160 
større end den, en Egns Planter ville stille, og at det derfor ingen¬ 
lunde er afgjort, at Grinnellands ferske Vande skulde 
liave bevaret Ferskvandsdyr Istiden igennem, selv 
om dette nok saa meget havde huset Planterne. Thi 
Ferskvandsdyrene kræve større Vandreservoirer, som, om end i en 
meget kort Tid af Aaret og kun til Dels, dog altid i nogen Tid 
maa være optøede. Man har gjort opmærksom paa, at i Istiden 
har, saa vel som i øvrigt i Nutiden, det barske Klima ikke været 
at søge i det yderste Nord, idet Solen i den meget lange Tid af 
Døgnet, den her er paa Himlen, er i Stand til at udrette mere, 
smelte mere Sne, opvarme Jorden mere og skabe rindende Vande, 
der kan samle sig i større Reservoirer. Dette er mulig rigtigt, 
men man vil let se, at den Solvarme, der skal til for at skabe 
tilbørlige gunstige Betingelser for, at en Egns Planteverden kan 
trives eller i alt Fald friste Livet, er betydelig ringere end 
den, der skal til for at smelte de i Vinterens Løb i den meget 
høje Kulde dannede, enorme Ismasser, og at det saaledes vistnok 
vil blive et stort Spørgsmaal, om Egnene i det yderste Nord have 
været i Stand til at byde Ferskvandsorganismerne de fornødne 
Livsbetingelser. 
Selv om man antager, at Kulden i og for sig ikke har været 
saa meget strængere i Istiden end nu, men at det kun var Ned¬ 
børen, der var saa meget stærkere, saa vil dog dette over alt, men 
særlig i det yderste Nord, have til Følge, at det opdyngede Ma¬ 
teriale bliver saa meget des større. Vi have ovenfor set, at i 
Grinnelland synes Søerne i alt Fald i nogle Aaringer kun at tø op 
inde ved Bredderne, og at Dele af den faste Is forblive midt ude 
i Søen hele Sommeren igennem. Tænkes nu Nedbøren at stige kun 
en ringe Smule, samtidig med at Temperaturen sænkes om end 
kun yderst lidt, da vil man se, at dette maa føre til, at Ismasserne 
ville voxe i Dimensioner endnu mere, end Tilfældet er for Øje¬ 
blikket, og at Solen som Følge deraf, selv om den i Sommer- 
maanederne skinner næsten hele Døgnet, faar et endnu større 
Arbejde med at optø Ismasserne. Den vil være i Stand til paa 
